‘ભારત બંધ’ સંદર્ભે રિલીફ રોડ ઉપર બંધ કરાવવા નીકળેલા કોંગ્રેસના પ્રભારી રાજીવ સાતવ, ધારાસભ્યો ગ્યાસુદ્દીન શેખ, ઈમરાન ખેડાવાલા સહિત કોંગ્રેસના ૨૧ કોંગ્રેસી આગેવાનોએ ધરપકડ વહોરી હતી. શહેર કોંગ્રેસ પ્રમુખ શશીકાંત પટેલે થલતેજ વિસ્તારમાં જાતે જ AMTS બસની હવા કાઢ્યા પછી ધરપકડ વહોરી હતી. એકંદર પશ્ચિમ વિસ્તારમાં ઓછી ગતિવિધી જોવા મળી હતી. પશ્ચિમ વિસ્તારમાં નવરંગપુરામાં આઠ સહિત કુલ ૧૨૫ની અટકાયત કરાઈ હતી. જ્યારે, સેક્ટર-૨ના એડિશનલ કમિશનર અશોકકુમાર યાદવે જણાવ્યું હતુ કે, પૂર્વ અમદાવાદમાંથી કુલ ૨૧૦ લોકોની અટકાયત કરાઇ છે.